Μπέσσυ Αργυράκη

Η **Μπέσσυ (Βασιλεία) Αργυράκη** (Αθήνα, 4 Απρίλιου 1957) είναι Ελληνίδα τραγουδίστρια.

## Βιογραφία
Γεννήθηκε στην Αθήνα, στις 4 Απρίλιου 1957. Έχει καταγωγή από την Κρήτη (ο πατέρας της) κι από τον Βόλο (η μητέρα της). Σε ηλικία 11 ετών συμμετείχε στα  του Γιώργου Οικονομίδη όπου τραγούδησε το  του Μίμη Πλέσσα με τη συνοδεία του ίδιου του συνθέτη στο πιάνο. Η καριέρα της ξεκίνησε το 1973, σε ηλικία 16 ετών, με τη συμμετοχή της στο Φεστιβάλ Τραγουδιού Θεσσαλονίκης, με το τραγούδι του Δημήτρη Κωνσταντάρα "Ηλεκτρονική εποχή" που βρέθηκε στην 5η θέση. Την επόμενη χρονιά, 1974, με το τραγούδι "Οι καμπάνες" του ίδιου συνθέτη/στιχουργού εμφανίστηκε στον τελικό του Φεστιβάλ Τραγουδιού Θεσσαλονίκης και η καριέρα της εκτοξεύτηκε. Σημείωσε επιτυχία με πολλά τραγούδια καθώς και με τις ελληνικές εκδόσεις γνωστών ποπ τραγουδιών, τα οποία απέδωσε μοναδικά με τη φωνή της. Έλαβε μέρος, μαζί με τον Πασχάλη, τη Μαριάννα Τόλη και το Ρόμπερτ Ουίλιαμς στον Διαγωνισμό Τραγουδιού Eurovision 1977 με το τραγούδι "Μάθημα σολφέζ". που έφτασε στην πέμπτη θέση. Το απόγειο της επιτυχίας της ήταν η δεκαετία του 1970 και οι αρχές της δεκαετίας του 1980. Το τελευταίο της άλμπουμ κυκλοφόρησε το 1997.

## Συνεργασίες
Αρχικά, για ένα διάστημα μαζί με τον Ρόμπερτ Ουίλιαμς, ήταν καλλιτεχνικό ζευγάρι και αυτό βέβαια της έδωσε τη δυνατότητα να τραγουδήσει δικά του τραγούδια εκείνη την περίοδο αλλά και αργότερα σε προσωπικούς της δίσκους. Αργότερα τραγούδησε επανειλημμένα τραγούδια του συνθέτη Νίκου Ιγνατιάδη ο οποίος έγραψε στίχους σε πολλά από τα τραγούδια αυτά ενώ σε κάποια άλλα τραγούδια του συνθέτη έγραψαν στίχους για τη Μπέσσυ Αργυράκη ο Δημήτρης Ιατρόπουλος, ο Τάκης Καρνάτσος και ο Κώστας Τριπολίτης. Ένα από τα τραγούδια της συνεργασίας τους, το  (1982), το τραγούδησε και ο Ντέμης Ρούσσος (1995). "Για εμένα ο συνθέτης που σημάδεψε την καριέρα μου ήταν ο Νίκος Ιγνατιάδης, αν κι έχω συνεργαστεί με πολλούς καταξιωμένους συνθέτες κι αυτοί είναι η προίκα μου!" (Μπέσσυ Αργυράκη, συνέντευξη στον Βασίλη Παπαβασιλείου).

Επίσης, τραγούδησε τραγούδια και άλλων συνθετών ανάμεσα στους οποίους είναι οι: Αλέξης Παπαδημητρίου, Σπύρος Βλασσόπουλος, Ανδρέας Μπονάτσος, Τάσος Χαμουρτιάδης, Αντώνης Στεφανίδης και βέβαια στίχους και άλλων στιχουργών ανάμεσα στους οποίους βρίσκονται οι: Σώτια Τσώτου, Σέβη Τηλιακού, Κυριάκος Ντούμος, Εύη Δρούτσα, Φίλιππος Νικολάου, Ελένη Γιαννατσούλια, Πάνος Φαλάρας, Σάσα Μανέττα. Φυσικά, ξεχωριστή θεωρείται η συμμετοχή της στο δίσκο του Γιώργου Χατζηνάσιου ''Μάθημα σολφέζ'' (1977).

## Τραγούδια από τη διεθνή μουσική σκηνή

* Πού είστε, φίλοι μου - (SOS, ABBA), 1976
* Σκόρπια φιλιά (A far l'amore comincia tu, Ραφαέλα Καρά), 1977
* Πιο δυνατά (Stayin' Alive, Bee Gees), 1979
* Χάνομαι κοντά σου και ζω (Hopelessly Devoted to You, Ολίβια Νιούτον Τζον), 1979
* Λοιπόν αρκετά (Νo more tears [Εnough is enough], Μπάρμπρα Στρέιζαντ & Ντόνα Σάμερ), 1980
* Σε θέλω (I who have nothing, Τομ Τζόουνς), 1980
* Toshihiko (Μπέσσυ Αργυράκη Α΄ εκτέλεση, Ιαπωνία), 1981
* Ayamachi-Ναι (Μπέσσυ Αργυράκη Α΄ εκτέλεση, Ιαπωνία), 1981
* Πες μου που θα πάει (9-5, Ντόλι Πάρτον), 1981
* Έλα ξανά (Ella elle l' a, Φρανς Γκαλ), 1988
* Θα αντισταθώ (Tell It To My Heart, Τέιλορ Ντέιν 1988)
* Η νύχτα κρύβει μυστικά, (Heaven is a place on earth, Μπελίντα Καρλάιλ), 1988

## Διακρίσεις
Το 1975, η Μπέσσυ Αργυράκη και ο Ρόμπερτ Ουίλιαμς κέρδισαν το πρώτο βραβείο στο Φεστιβάλ Τραγουδιού Θεσσαλονίκης με το τραγούδι .

Το Δεκέμβριο του 1980 ηχογράφησε δίσκο 45 στροφών με τίτλο *Toshihiko*, ο οποίος έφτασε στο Νο 6 του ιαπωνικού top-10, με πωλήσεις σχεδόν 2.500.000 αντιτύπων. Έναν χρόνο αργότερα, ταξίδεψε πάλι στο Τόκιο και ηχογράφησε ένα ολοκληρωμένο LP στα Ιαπωνικά, με επίσης μεγάλη επιτυχία.

Η Μπέσσυ, χάρη στην εντυπωσιακής έκτασης φωνή της, αποτελεί την τραγουδίστρια με τα περισσότερα βραβεία σε παγκόσμιους διαγωνισμούς τραγουδιού. Για το λόγο αυτό τιμήθηκε με ειδική πλακέτα στο Φεστιβάλ Καννών το 1997, ως η "Πιο πολυβραβευμένη φωνή της Ευρώπης σε διεθνή φεστιβάλ" δηλώνοντας πολύ χαρούμενη που ολόκληρη η Ευρώπη και όχι μόνο την τίμησε με αυτό τον τρόπο.

Εκτός από την Ιαπωνία κατά καιρούς έχει κερδίσει βραβεία σε χώρες όπως: Βουλγαρία, Τσεχοσλοβακία, Ιρλανδία, Λιθουανία, Αίγυπτο, Αζερμπαϊτζάν και Πολωνία.

## Προσωπική Δισκογραφία

* Robert και Μπέσσυ, Ερμηνεία: Ρόμπερτ Ουίλιαμς, Μπέσσυ Αργυράκη, 10 Ξενόγλωσσα τραγούδια-Ελληνικοί στίχοι: Ρόμπερτ Ουίλιαμς (8), Σέβη Τηλιακού (1), Σάσα Μανέττα (1), 1 τραγούδι-μουσική/στίχοι: Άκης Σκαμάγκας, 1 τραγούδι-μουσική/στίχοι: Ρόμπερτ Ουίλιαμς, Polydor, 1975
* Μπέσσυ Αργυράκη, 6 ξενόγλωσσα-ελληνικοί στίχοι: Μπέσσυ Αργυράκη (3), Σέβη Τηλιακού (2), Δημήτρης Ιατρόπουλος (1), 2 τραγούδια-μουσική/στίχοι: Τζικ Νακασιάν, 2 τραγούδια-μουσική: Κώστας Νικολόπουλος / στίχοι: Σέβη Τηλιακού, 1 τραγούδι μουσική/στίχοι: Γιάννης Ψιμόπουλος, 1 τραγούδι-μουσική/στίχοι: Ρόμπερτ Ουίλιαμς [ένα ντουέτο με το Ρόμπερτ Ουίλιαμς, Polydor, 1976
* Είναι για σένα, Μουσική: Γιάννης Πετρίτσης (3), Γιώργος Χατζηνάσιος (2), Νίκος Ιγνατιάδης (2), Γιώργος Πολυχρονιάδης (1), Αλέξης Παπαδημητρίου & Γιάννης Πετρίτσης (1) / Στίχοι: Κυριάκος Ντούμος (3), Τάκης Καρνάτσος (1),Νίκος Ιγνατιάδης (1), Γιάννης Πετρίτσης (1), Γιάννης Μαρίνος (1), Γιάννης Κυριακίδης (1), Αλέξης Παπαδημητρίου & Γιάννης Πετρίτσης (1), 3 ξενόγλωσσα τραγούδια-ελληνικοί στίχοι: Σέβη Τηλιακού, [ένα ντουέτο με το Γιώργο Πολυχρονιάδη], Polydor, 1977
* Μεγάλη στιγμή, Μουσική: Νίκος Ιγνατιάδης (4), Αλέξης Παπαδημητρίου (2), Σάκης Τσαλίκης (1), Αντώνης Στεφανίδης (1), Στίχοι: Κώστας Τριπολίτης (2), Κυριάκος Ντούμος (1), Σόφη Παππά (1), Νίκος Ιγνατιάδης (1), Γιάννης Πάριος (1), Σέβη Τηλιακού (1), Γιάννης Καλαμίτσης (1), 4 ξενόγλωσσα τραγούδια-ελληνικοί στίχοι: Σέβη  Τηλιακού (2), Κυριάκος Ντούμος (1), Γιάννης Πάριος (1), Polydor, 1979
* Μπέσσυ, Μουσική: Νίκος Ιγνατιάδης (5), Δώρος Γεωργιάδης (3) / Στίχοι: Σώτια Τσώτου (3), Τάκης Καρνάτσος (3), Νίκος Ιγνατιάδης (1), Κώστας Τριπολίτης (1), 4 ξενόγλωσσα τραγούδια-ελληνικοί στίχοι: Σέβη Τηλιακού (1), Φίλιππος Νικολάου (1), Γιάννης Πετρίτσης (1), Γιάννης Καλαμίτσης & Κώστας Κλάββας & Δώρος Γεωργιάδης (1), [ένα ντουέτο με τον Ρόμπερτ Ουίλιαμς], Polydor, 1980
* Bessy (Toshihiko), Polydor, Japan, 1981 (ιαπωνικά) ~ Το τραγούδι  πήρε το 2ο βραβείο στο Φεστιβάλ Τόκιο, 1981
* Δική σου για πάντα, Μουσική: Αντώνης Στεφανίδης (2), Δημήτρης Σταμπουλής (2), Νίκος Ιγνατιάδης (1), Ρόμπερτ Ουίλιαμς (1), Φίλιππος Νικολάου (1) / Στίχοι: Ρόμπερτ Ουίλιαμς (2), Γιάννης Μαρίνος (2), Σάσα Μανέττα (2), Φίλιππος Νικολάου (1), 4 ξενόγλωσσα τραγούδια-ελληνικοί στίχοι: Φίλιππος Νικολάου (2), Γιάννης Οικονομίδης (1) & Toshihiko (ιαπωνικό), Polydor, 1981
* Χιλιάδες αν, Μουσική: Νίκος Ιγνατιάδης / Στίχοι: Νίκος Ιγνατιάδης (7), Τάκης Καρνάτσος (3) & 1 τραγούδι-μουσική: Ρόμπερτ Ουίλιαμς / στίχοι: Δήμητρα Λεοντάρη, Polydor, 1982
* Σήμερα και πάντα, Μουσική: Σπύρος Βλασσόπουλος, Στίχοι: Σώτια Τσώτου, Polydor, 1984
* Μια νύχτα μόνο, Μουσική: Νίκος Ιγνατιάδης (6), Αλέξης Παπαδημητρίου (5), Αλέξης Παπαδημητρίου & Νίκος Καρβέλας (1) / Στίχοι: Νίκος Ιγνατιάδης (4), Δημήτρης Ιατρόπουλος (2), Γιάννης Τζουανόπουλος (2), Θάνος Σοφός (1), Αλέξης Παπαδημητρίου (1), Τάκης Καρνάτσος (1), Μαρί Μωραΐτη (1), Polydor, 1987
* Έλα ξανά, 10 ξενόγλωσσα τραγούδια-ελληνικοί στίχοι: Πάνος Φαλάρας (7), Φίλιππος Νικολάου (3), [ένα ντουέτο με τον Τάκη Αντωνιάδη], WEA, 1988
* Απειλή, Μουσική: Αλέξης Παπαδημητρίου, Μουσική: Εύη Δρούτσα, WEA, 1990
* Ξαναγύρισα σε σένα, Μουσική: Χρήστος Σκαλτσουνάκης (3), Φίλιππος Νικολάου (2), Ανδρέας Μπονάτσος (2), Ρόμπερτ Ουίλιαμς (2), Αρίστος Μοσχοβάκης (2), Σπύρος Μπρίφας (1), Μάνος Δουλιανάκης & Κώστας Μποσνάκης (1) / Στίχοι: Τάσος Οικονόμου (3), Φίλιππος Νικολάου (2), Ρόμπερτ Ουίλιαμς (2), Ανδρέας Μπονάτσος (2), Σόφη Παππά (1), Σεμίνα Διγενή (1), Δημήτρης Ανδρέας (1), Ροδούλα Παπαλαμπριανού (1), Lyra, 1992
* Θα σταματήσω φορτηγά, Μουσική: Ανδρέας Μπονάτσος / Στίχοι: Σπύρος Γκέκας (6), Ανδρέας Μπονάτσος (5), Lyra, 1994
* Γίνε φωτιά, Μουσική: Τάκης Χάρλας (4), Κύπρος Χαραλάμπους (3), Νίκος Τερζής (1), Κώστα Μπίγαλης (1), Αντώνης Παππάς (1), Μπέσσυ Αργυράκη (1) / Στίχοι: Ελένη Γιαννατσούλια (3), Αντώνης Παππάς (3), Κώστας Μπίγαλης (1), Τάσος Θεοδωρόπουλος (1), Ελένη Γιαννατσούλια-Μπέσσυ Αργυράκη (1), Τάκης Χάρλας-Τάσος Θεοδωρόπουλος (1), Τάκης Χάρλας-Ναταλί (1), FM Records, 1997

## Δισκογραφία - Συμμετοχές & 45 στροφές
**Συμμετοχές**

* Χριστούγεννα με τους… - Η Μπέσσυ Αργυράκη συμμετέχει σε ένα τραγούδι μαζί με τους: Ελπίδα, Ρόμπερτ Ουίλιαμς, Λία Βίσση, Γιώργο Πολυχρονιάδη, Γιάννη Πετρίτση, Philips, 1974
* Eurovision, ’76, Ρόμπερτ Ουίλιαμς, Τάκης Αντωνιάδης, Μπέσσυ Αργυράκη, Ρένα Παγκράτη, Τραγούδια του διαγωνισμού με ελληνικούς στίχους - Η Μπέσσυ Αργυράκη συμμετέχει με 2 τραγούδια (σόλο), 3 τραγούδια (όλη η παρέα), 1 τραγούδι (με το Ρόμπερτ Ουίλιαμς), Polydor, 1976
* Μάθημα σολφέζ, Γιώργος Χατζηνάσιος, Ερμηνεία: Πασχάλης, Μαριάννα Τόλη, Ρόμπερτ Ουίλιαμς, Μπέσσυ Αργυράκη - Η Μπέσσυ Αργυράκη τραγουδάει 3 τραγούδια με την παρέα-Στίχοι: Σέβη Τηλιακού (1), Τάκης Καρνάτσος (1), Ρόμπερτ Ουίλιαμς (1), 1 τραγούδι με τον Ρόμπερτ Ουίλιαμς-στίχοι: Τάκης Καρνάτσος, 1 τραγούδι σόλο-στίχοι: Γιώργος Κυριακίδης, Philips, 1977
* Ala Ellinika-Bouzouki Disco - Η Μπέσσυ Αργυράκη συμμετέχει με 1 τραγούδι, Αλέξανδρος, 1986
* Συμπόσιο ελληνικών επιτυχιών, Νο1 - Η Μπέσσυ Αργυράκη συμμετέχει με 2 τραγούδια, Αλέξανδρος, 1987
* Τα Κάλαντα, Ύμνοι και Τραγούδια Χριστουγέννων-Πρωτοχρονιάς, Η Μπέσσυ Αργυράκη συμμετέχει με 1 τραγούδι μαζί με τους Πασχάλη, Γιώργο Πολυχρονιάδη, Δάκη και Τζίνα Σπηλιωτοπούλου, Philips, 1991
* Spaghetti…αλά Ελληνικά, Γιάννης Βογιατζής, Μπέσσυ Αργυράκη, Τάκης Αντωνιάδης, Ξενόγλωσσα τραγούδια-ελληνικοί στίχοι: Ανδρέας Μάλλιαρης - Η Μπέσσυ Αργυράκη συμμετέχει με 6 τραγούδια, WEA, 1991
* Χτυποκάρδια του ’60, Ένα πάρτι για νέους - Η Μπέσσυ Αργυράκη συμμετέχει με 4 τραγούδια, WEA, 1992
* Απόπειρα επαφής, Χρήστος Αγγελόπουλος - Η Μπέσσυ Αργυράκη κάνει ένα ντουέτο με το Χρήστο Αγγελόπουλο, Μουσική: Τάσος Χαμουρτιάδης-Στίχοι: Γιώργος Λεκάκης, Lyra, 1992
* Γιάννης Σπάρτακος, Αγάπη μου πού να ’σαι (Αφιέρωμα) - Η Μπέσσυ Αργυράκη συμμετέχει με 2 τραγούδια-στίχοι: Αλέκος Σακελλάριος (1), Αιμίλιος Σαββίδης (1), Polygram, 1993
* Ο μικρός πρίγκηπας, Μουσική: Γιώργος Θεοχαρόπουλος / Στίχοι-Κείμενα: Γιάννης Θ. Οικονομίδης - Η Μπέσσυ Αργυράκη συμμετέχει με 1 τραγούδι, Άνοδος, 1998
* Γιώργος Μουζάκης, Βίρα τις άγκυρες - Η Μπέσσυ Αργυράκη συμμετέχει με 1 τραγούδι, Legend Recordings, 2000
* Αμήν, Ο Ιησούς από τη Γέννηση μέχρι την Ανάσταση, Μουσική: Γιάννης Δημητράς / Λιμπρέτο: Γιώργος Καβαλάς - Η Μπέσσυ Αργυράκη συμμετέχει με ένα τραγούδι, Legend Recordings, 2003
* Γιώργος Μουζάκης, Η σκλάβα: 21 τραγούδια του μεγάλου δημιουργού - Η Μπέσσυ Αργυράκη συμμετέχει με 2 τραγούδια / Στίχοι: Κώστας Κοφινιώτης (1), Γιώργος Μουζάκης (1), Legend Recordings, 2005
* Ajdan Pekkan, Greek Songs - Η Μπέσσυ Αργυράκη συμμετέχει με ένα τραγούδι, Ajs Muzik, 2010
* Ανδρέας Λάμπρου, 10 χρόνια τραγούδια: 2003-2013 - Η Μπέσσυ Αργυράκη συμμετέχει με 1 τραγούδι, Polymusic, 2014
**45 στροφές**
* Ηλεκτρονική εποχή / Μείνε κοντά μου, Μουσική / Στίχοι: Δημήτρης Κωνσταντάρας, Olympic, 1973
* Οι καμπάνες / Τσιμεντένια πολιτεία, Μουσική / Στίχοι: Δημήτρης Κωνσταντάρας, Olympic, 1974
* Σαν ένα όνειρο (Φεστιβάλ Τραγουδιού Θεσσαλονίκης, 1975) / Το νόημα της αγάπης, Ερμηνεία: Μπέσσυ Αργυράκης & Ρόμπερτ Ουίλιαμς, Μουσική / Στίχοι: Ρόμπερτ Ουίλιαμς, Polydor, 1975
* Προσευχή / Το ταξίδι του παππού, Ελληνικοί στίχοι: Σάσα Μανέττα (1ο), Μουσική: Κώστας Καπνίσης / Στίχοι: Μάγια Διαμαντή (2ο), Olympic, 1975
* Ντινγκ ντανγκ ντονγκ / Μόνο, Ελληνικοί στίχοι: Σέβη Τηλιακού (1ο), Ρόμπερτ Ουίλιαμς (2ο), Polydor, 1975
* Πες γεια χαρά / Σ’ αγαπώ (Save your kisses / Sing sang song), Ερμηνεία: Ρόμπερτ Ουΐλλιαμς, Τάκης Αντωνιάδης, Μπέσσυ Αργυράκη, Ρένα Παγκράτη, Polyrdor, 1976
* Θα πετάξω / Φύγε (Fly me / I’m just dreaming), Ελληνικοί στίχοι: Μπέσσυ Αργυράκη (1ο), Δημήτρης Ιατρόπουλος (2ο), Polydor, 1976
* Μάθημα σολφέζ / I love, I love, I love you, Ερμηνεία: Πασχάλης, Μαριάννα Τόλη, Ρόμπερτ Ουίλιαμς, Μπέσσυ Αργυράκη, Μουσική: Γιώργος Χατζηνάσιος, Στίχοι: Σέβη Τηλιακού (1ο), Ρόμπερτ Ουίλιαμς (2ο), Philips, 1977
* Μάθαμε τον έρωτα / Σφράγισες μια εποχή, Ρόμπερτ Ουίλιαμς & Μπέσσυ Αργυράκη (1ο), Μπέσσυ Αργυράκη (2ο), Μουσική: Γιώργος Χατζηνάσιος / Στίχοι: Τάκης Καρνάτσος (1ο), Γιώργος Κυριακίδης (2ο), Philips, 1977
* 4 ρώσικα τραγούδια, USSR, 1980
* Toshihiko, 2 τραγούδια ιαπωνικά, Polydor, Japan, 1981
* Les chants des Gitans / Αλλελούια, Μουσική: Σπύρος Παπαβασιλείου / Στίχοι: Παναγιώτης Κάλκος (1ο), Ελληνικοί στίχοι: Γιάννης Πάριος (2ο), Polydor, 1983

## Προσωπική ζωή
Από το 1984 είναι ζευγάρι με τον Ιατρό  Ελευθέριο Νικόλιζα και έχουν αποκτήσει δύο παιδιά: τον Άγγελο Νικόλιζα που εργάζεται ως σεφ και την τραγουδίστρια - Youtuber - παρουσιάστρια Εβελίνα Νικόλιζα.

## Παραπομπές


## Εξωτερικοί Σϋνδεσμοι

* Η Μπέσσυ Αργυράκη αφηγείται τη ζωή της στην ATHENS VOICE: Το τραγούδι, η Eurovision, οι συναυλίες και η καριέρα της.

## Πηγές

* Μπέσσυ Αργυράκη-Δισκογραφία
* Μπέσσυ Αργυράκη και διακρίσεις στο εξωτερικό

Κατηγορία:Ελληνίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1977
Κατηγορία:Συμμετέχοντες στη Eurovision